cyanic-selkie/wikianc huggingface dataset:
চীনা জনগণের অনুভূতিতে আঘাত
বিশ্লেষণ
ওয়্যাং হংলুন, তাইওয়ানের কেন্দ্রীয় গবেষণা একাডেমীর সমাজবিজ্ঞান ইন্সটিটিউটের একজন সহযোগী গবেষক, ১৯৪৯ সাল থেকে ২০১৩ সাল পর্যন্ত প্রকাশিত রেনমিন রিপাও পত্রিকায় “চীনা জনগণের অনুভূতিতে আঘাত”-এর ৩১৯টি নমুনা রেনমিন রিপাও পত্রিকার ডেটাবেজ থেকে প্রাপ্ত তথ্যের ভিত্তিতে খুঁজে পান।
মার্কিন যুক্তরাষ্ট্র
চীনা পররাষ্ট্র মন্ত্রণালয়ের মুখপাত্রগণ এবং পররাষ্ট্র মন্ত্রীদের দ্বারা প্রেসিডেন্ট বিল ক্লিনটন, জর্জ ডাব্লিউ বুশ এবং বারাক ওবামা তিনজনই চতুর্দশ দালাই লামার সাথে তাদের নিজ নিজ সাক্ষাৎকারের জন্যে  অভিযুক্ত হন “চীনা জনগণের অনুভূতিতে আঘাত” করার।
ভ্যাটিকান
২০০০ সালের ১ই অক্টোবর পোপ দ্বিতীয় জন পল চীনের ছিং রাজবংশ এবং প্রজাতন্ত্র সময়ের মৃত্যুবরণকারী ১২০ জন ধর্মপ্রচারক এবং অনুসারিদের মরণোত্তর সিদ্ধিকরণ করেন যার প্রত্যুত্তরে রেনমিন রিপাও অভিমত ব্যক্ত করে যে এটি “গভীরভাবে চীনা জাতির অনুভূতিতে আঘাত হেনেছে এবং চীনের ১২০ কোটি জনগণের জন্য এটি মারাত্মকভাবে উস্কানিমূলক”। চীনা পররাষ্ট্র মন্ত্রণালয় একটি বিবৃতি দেয় যে ভ্যাটিকান “গভীরভাবে চীনা জনগণের অনুভূতিতে আঘাত এবং চীনের মর্যাদা ক্ষুণ্ণ করেছে”।
ইউরোপ
২০০০ সালে নোবেল একাডেমি কাও শিংশিয়ানকে সাহিত্যে নোবেল পুরস্কার প্রদান করে, ফল স্বরূপ রেনমিন রিপাও প্রতিবেদন করে যে এই “পশ্চাদ্মুখী সিদ্ধান্ত” “গভীরভাবে চীনা জাতির অনুভূতিতে আঘাত হেনেছে এবং ১.২ বিলিয়ন জনগণের জন্য এটি মারাত্তকভাবে উস্কানিমূলক”।
২০০৮ সালের ২৮ই অক্টোবর ইউরোপীয় সংসদ সমাজকর্মী হু চিয়াকে শাখারভ পুরস্কার প্রদান করে। ঘোষণার আগে হু চিয়াকে পুরস্কার পাওয়া থেকে প্রতিহত করতে চীন ইউরোপীয় সংসদকে ব্যাপক চাপ দিয়েছিল ইউরোপীয় ইউনিয়নের চীনা রাষ্ট্রদূত সিং চো কর্তৃক ইউরোপীয় সংসদের সভাপতিকে সতর্কমূলক চিঠি লিখে যে, হু চিয়া পুরস্কার পেলে তা চীনা-ইউরোপীয় সম্পর্ককে মারাত্মকভাবে বিপন্ন করবে এবং “চীনা জনগণের অনুভূতিতে আঘাত হানবে”।
মেক্সিকো
২০১১ সালের ৯ই সেপ্টেম্বর মেক্সিকোর রাষ্ট্রপতি ফেলিপে কালদেরন চতুর্দশ দালাই লামার সাথে সাক্ষাত করেন। তার পরের দিনই চীনা পররাষ্ট্র মন্ত্রণালয়য়ের মুখ্যপাত্র মা ঝওক্সূ একটি সরকারি বিবৃতিতে বলেন যে সাক্ষাৎকারের প্রতি চীন প্রবল অসন্তোষ এবং দৃঢ় বিরোধিতা জ্ঞাপন করছে এবং এই সাক্ষাৎকারটি “চীনা জনগণের অনুভূতিতে আঘাত হেনেছে”
জাপান
২০১২ সালের ১৫ই সেপ্টেম্বরে জাপানের সরকার সেনকাকু দ্বীপের অধীনে তিনটি ব্যক্তিগত মালিকানাধীন দ্বীপকে জাতীয়করণ করার পর শিংহুয়া সংবাদ সংস্থা প্রতিবেদন করে যে এই পদক্ষেপটি “চীনা জনগণের অনুভূতিতে আঘাত হেনেছে”।
ক্যাসিডি উলফ
প্রতিযোগিতা
তিনি টেমেকুলার গ্রেট ওক হাই স্কুলে পড়ার সময়, মিস গ্রেটার সান দিয়েগো টিন ইউএসএ -এর মুকুট পেয়েছিলেন। উলফকে ২০১৩ সালে মিস ক্যালিফোর্নিয়া টিন ইউএসএ এবং পরে একই বছর ১০ আগস্ট, ২০১৩-এ বাহামাতে মিস টিন ইউএসএ ২০১৩-এর মুকুট দেওয়া হয়েছিল। যা ছিল ৩১তম মিস টিন ইউএসএ -র মুকুট। তিনি মিস ক্যালিফোর্নিয়া টিন ইউএসএ ২০১২-এ প্রথম রানার-আপ হয়েছিলেন।
কাম্পো দে সিউদাদ লিনেয়াল
কাম্পো দে সিউদাদ লিনেয়াল (Velódromo de Ciudad Lineal ভেলোদ্রোমো দে সিউদাদ লিনেয়াল) স্পেনের মাদ্রিদে অবস্থিত একটি বহুমুখী স্টেডিয়াম।এটি প্রাথমিকভাবে রিয়াল মাদ্রিদ ফুটবল ক্লাব ব্যবহার করতো। যা ১৯২৪ সালে এস্তাদিও চামার্তিন দ্বারা প্রতিস্থাপিত করা হয়। স্টেডিয়ামটির দর্শক ধারণক্ষমতা ছিলো ৮,০০০।
মীর্জা মহল, নাটোর
মির্জা মহল (Hindi: मृधमहल or Mridha Mohol Jomidarbari) আক্ষরিক অর্থে রাজপুত্রের প্রাসাদ (ফার্সী "মীর্জা" (میرز) মানে রক্তের রাজপুত্র এবং "মহল" (محل) মানে প্রসাদ ) যা, নাটোরের জমিদারদের  দ্বারা পরিচালিত ছিল ।
এটি ১৮৮৬ সালে জহির শাহ মির্জা দ্বারা নির্মিত হয়েছিল। এটি ১৮৯৭ আসাম ভূমিকম্প এর ফলে ধ্বংসপ্রাপ্ত হয় এবং মির্জা জাফর এর পুনর্নির্মাণ করেন । এটির অবস্থান বাংলাদেশ এর (নাটোর জেলা, রাজশাহী বিভাগ) এবং পূর্বে এটি বেঙ্গল প্রেসিডেন্সি, ব্রিটিশ সাম্রাজ্য এর অন্তর্ভুক্ত ছিল ।
খান আসিফুর রহমান আগুন
খান আসিফুর রহমান আগুন যিনি আগুন হিসেবে পরিচিত, তিনি একজন বাংলাদেশী কণ্ঠশিল্পী ও অভিনেতা। তিনি প্রখ্যাত বাংলাদেশী সঙ্গীতজ্ঞ ও চলচ্চিত্রকার খান আতাউর রহমান ও সঙ্গীতশিল্পী নীলুফার ইয়াসমীন দম্পতির একমাত্র ছেলে। কেয়ামত থেকে কেয়ামত চলচ্চিত্রে গান গাওয়ার মাধ্যমে তার সঙ্গীতজীবন শুরু হয়। পরবর্তীতে তিনি চলচ্চিত্র ও নাটকে অভিনয় করেন। এখনো অনেক রাত চলচ্চিত্রে গানে কণ্ঠ দেওয়ার জন্য তিনি বাচসাস পুরস্কার লাভ করেন। এ চলচ্চিত্রে তিনি অভিনয়ও করেন।
প্রাথমিক জীবন
আগুন বাংলাদেশের ঢাকায় একটি প্রসিদ্ধ সঙ্গীত পরিবারে জন্মগ্রহণ করেন। তার বাবা খান আতাউর রহমান ছিলেন দেশের একজন খ্যাতনামা সঙ্গীত পরিচালক, সুরকার, গীতিকার, কণ্ঠশিল্পী, অভিনেতা, চলচ্চিত্র পরিচালক ও প্রযোজক। তার মা নীলুফার ইয়াসমীনও একজন সঙ্গীতশিল্পী ছিলেন। দেশের খ্যাতনামা দুই কণ্ঠশিল্পী সাবিনা ইয়াসমিন ও ফরিদা ইয়াসমিন তার খালা। এছাড়া কণ্ঠশিল্পী রুমানা ইসলাম তার সৎ বোন।
সঙ্গীতজীবন
আগুনের সঙ্গীত জীবন শুরু হয় ১৯৮৮ সালে 'সাডেন' ব্যান্ডের ভোকাল হিসেবে। সাডেন ব্যান্ড ও আগুনের একক অ্যালবাম ওগো প্রেয়সীর গানগুলোর মধ্যে "বৈশাখী মেলা", "উত্তাল সমুদ্র" ও "ভালোবাসি" শ্রোতাপ্রিয়তা লাভ করে। তিনি ১৯৯২ সালে সাডেন ব্যান্ড ত্যাগ করেন। ১৯৯২ সালে সোহানুর রহমান সোহান পরিচালিত কেয়ামত থেকে কেয়ামত চলচ্চিত্রের গান গাওয়ার মাধ্যমে তার চলচ্চিত্রের গানে অভিষেক হয়। ১৯৯৩ সালে মুক্তিপ্রাপ্ত চলচ্চিত্রটিতে তার গাওয়া গানগুলো জনপ্রিয়তা লাভ করে। এই চলচ্চিত্রের সঙ্গীত পরিচালনা করেছিলেন আলম খান। পরে তিনি সত্য সাহা, আনোয়ার পারভেজ, আলাউদ্দিন আলী, আলী হোসেন, আবু তাহের, আহমেদ ইমতিয়াজ বুলবুলদের মতো প্রথিতযশা সুরকার ও সঙ্গীত পরিচালকদের সুরকৃত গানে কণ্ঠ দেন। ১৯৯৭ সালে তিনি এখনো অনেক রাত চলচ্চিত্রে "ও আমার জন্মভূমি" গানের জন্য বাচসাস পুরস্কার লাভ করেন। সর্বশেষ ২০১৬ সালে তিনি জীবনের অদ্ভুত প্রেম চলচ্চিত্রের জন্য কণ্ঠ দিয়েছেন।
চলচ্চিত্রে গান গাওয়ার পাশাপাশি তিনি ১৫টি অ্যালবামেও কণ্ঠ দিয়েছেন। ২০০০ সাল পর্যন্ত তিনি নিয়মিত অ্যালবামের গানে কণ্ঠ দিলেও পরে তিনি তা কমিয়ে দেন। ২০১১ সালে প্রকাশিত হয় তার ১৩তম গানের অ্যালবাম কি যে কান্না পেয়েছিল। দুই বছর বিরতির পর ২০১৩ সালে তিনি প্রথম রবীন্দ্র সঙ্গীত-এর অ্যালবাম এই কথাটি মনে রেখ প্রকাশ করেন। এই অ্যালবামের সঙ্গীত আয়োজন করেন পার্থ মজুমদার। পরে দীর্ঘ তিনি বছর বিরতির পর ২০১৬ সালে প্রকাশ করেন তার ১৫তম অ্যালবাম কাঁচের দেয়াল। সঙ্গীতা থেকে প্রকাশিত গানগুলোর সঙ্গীতায়োজন করেছেন রেজওয়ান শেখ।
অভিনয়জীবন
চলচ্চিত্রে অভিনয়ের পাশাপাশি তিনি নাটকেও অভিনয় করেছেন। ২০০৫ সালে তিনি অজানা সৈকতে নাটক এবং রঙের মানুষ ধারাবাহিক নাটকে অভিনয় করেন। ২০১৩ সালে তিনি ব্ল্যাক অ্যান্ড হোয়াইট, প্রবাসে পরবাসে ও কুয়াশার ভোর ধারাবাহিক নাটকে অভিনয় করেন। অর্ক মোস্তফা পরিচালিত ব্ল্যাক অ্যান্ড হোয়াইট একুশে টেলিভিশনে প্রচারিত হয়। সকাল আহমেদ পরিচালিত প্রবাসে পরবাসে চ্যানেল আইয়ে প্রচারিত হয়। রাবেয়া খাতুন রচিত উপন্যাস অবলম্বনে অরুণ চৌধুরী নির্মিত কুয়াশার ভোর চ্যানেল আইয়ে প্রচারিত হয়। একই বছর সুজন বড়ুয়া পরিচালিত বাজী নাটকে হোটেল বয় চরিত্রে অভিনয় করেন। নাটকটি ঈদে মাছরাঙ্গা টেলিভিশনে প্রচারিত হয়। ২০১৫ সালে ঈদ উপলক্ষে নির্মিত বালির গল্প নাটকে অভিনয় করেন। এতে তার বিপরীতে অভিনয় করেন মডেল-অভিনেত্রী সাদিয়া ইসলাম মৌ। ২০১৬ সালে আরিফ খান পরিচালিত শ্রাবণ এসেছিল গান হয়ে টেলিফিল্মে অভিনয় করেন। এতে একসাথে আগুনসহ পাঁচজন সঙ্গীতশিল্পী অভিনয় করেন।
পুরস্কার
বাচসাস পুরস্কার
নেপাল–বাংলাদেশ সম্পর্ক
ইতিহাস
ডান|থাম্ব|[[ভারত|ভারতের শিলিগুড়ি করিডোরেরফলে নেপাল থেকে বাংলাদেশ আলাদা হয়েছে]] যদিও নেপাল ১৯৭১ সালে বাংলাদেশের স্বাধীনতা যুদ্ধে একটি নিরপেক্ষ অবস্থান গ্রহণ করেছিলো, তবুও যুদ্ধশেষে ১৬ই জানুয়ারি ১৯৭২ তারিখে বাংলাদেশকে স্বাধীন দেশ হিসেবে স্বীকৃতি দিয়েছিলো। এর ফলশ্রুতিতে পাকিস্তান সরকার নেপালের সাথে সম্পর্ক ছিন্ন করে দেয়।  নেপাল সরকার বঙ্গোপসাগরের বন্দর ব্যবহার করার জন্য অনেক আগে থেকেই দাবি জানিয়ে আসছিলো। কিন্তু বাংলাদেশ যখন পাকিস্তানের অংশ ছিলো, তখন তারা খুব বেশি সুবিধা আদায় করতে পারে নি। কিন্তু বাংলাদেশ স্বাধীন হওয়ার ফলে তাদের জন্য ভালো একটি সুযোগ সৃষ্টি হয়।  ১৯৭৫ সালে সামরিক অভ্যুত্থানের মাধ্যমে বাংলাদেশে নতুন সরকার ব্যবস্থা কায়েম হলে দ্বিপাক্ষিক সম্পর্কের আরো উন্নতি সাধিত হয়। উভয় দেশ তাদের শক্তিশালী প্রতিবেশীর প্রভাব মোকাবেলার পথ খুঁজছিলো।  ১৯৭৬ সালের এপ্রিল মাসে বাংলাদেশ ও নেপাল পরস্পরের মধ্যে বাণিজ্য, ট্রানিজিট এবং বেসামরিক বিমান চলাচলের উন্নয়নের জন্য একটি দিপাক্ষিক চুক্তি করে। ট্রানজিট চুক্তির মাধ্যমে রুটের সমস্ত যানবহন বিভিন্ন দায়িত্ব ও মূল্য প্রদান করা থেকে অব্যাহতি পায়। নেপালি যানবহন প্রবেশ ও বাহির হওয়ার জন্য ৬টি স্থান নির্দিষ্ট করে দেওয়া হয়। কিন্তু বাংলাদেশ সীমান্তে এসে নেপালি পণ্য ট্রাক থেকে নামানো হয়, কারণ সরাসরি নেপালি ট্রাক বন্দর পর্যন্ত যাওয়ার কথা চুক্তিতে ছিলো না। ১৯৮৬ সালে ভারতের সাথে গঙ্গা নদীর পানি বণ্টন চুক্তিতে বাংলাদেশের সাথে শরীক হওয়ার জন্য নেপালের প্রতি দাবি জানায়।
দ্বিপাক্ষিক বাণিজ্য
দুই দেশের মধ্যে দ্বিপাক্ষিক সম্পর্কের অগ্রগতি সত্ত্বেও তাদের পারস্পরিক বিদ্যমান বাণিজ্যের পরিমাণ বছরে ৬০ মিলিয়ন মার্কিন ডলারের চেয়েও কম। ২০০৮-০৯ অর্থ-বছরে বাংলাদেশ নেপালে প্রায় ৬.৭ মিলিয়ন ডলার রপ্তানী করে। রপ্তানী পণ্যের মধ্যে ছিলো ওষুধ, গার্মেন্টস, প্লাস্টিক, হস্তশিল্প ও অন্যান্য পণ্য।  পক্ষান্তরে বাংলাদেশে নেপালে প্রায় ৫৩ মিলিয়ন ডলার মূল্যের পণ্য রপ্তানি করে, যা মূলত কৃষি উৎপাদিত, যেমন ডাল, চাল, গম ইত্যাদি।
ট্রানজিট রুট
১৯৯৮ সালে বাংলাদেশ ও ভারতের মধ্যে ফুলবাড়ি চুক্তি হওয়ায় ভারতের একটি ট্রানজিট রুটের মাধ্যমে বাংলাদেশে নেপালি পণ্য প্রবেশাধিকার পায়।  ২০১০ সালে ভারতের প্রধানমন্ত্রী ড. মনমোহন সিং এবং বাংলাদেশের প্রধানমন্ত্রী শেখ হাসিনা একটি যৌথ ইশতেহার জারি করে নেপাল ও ভুটানকে বাংলাদেশের বন্দর ব্যবহারের সুবিধা দেওয়া হয়।  উভয় দেশের বাণিজ্য সচিবকে একটি বিস্তারিত ট্রানজিট চুক্তি অনুমোদনের জন্য পরস্পরের সাথে আলোচনা করার এবং চুক্তি বাস্তবায়নের সময় বেধে দেওয়া হয়।
গম্বুজ (ভূতত্ত্ব)
ভূতত্বের ব্যাখ্যা অনুসারে গম্বুজ(ভূতত্ত্ব) বা ডোম একধরনের বাঁকা, উঁচু ভূমিভাগের গঠন কাঠামো যা প্রায় একটি অর্ধগলোকের ন্যায় আকৃতিযুক্ত। ভূমির উপর বসানো একটি উল্টানো বাটি বা একটি অর্ধেক কাটা কমলালেবুকে কল্পনা করলে গম্বুজের আকার কিছুটা অনুমান করা যাবে, যদিও গম্বুজকে একটি আদর্শ অর্ধগোলক কখনোই বলা যাবেনা। প্রকৃতির বেশিরভাগ গম্বুজ গোলাকার, অর্ধগোলাকার থেকে উপবৃত্তাকার আকৃতির হয় যার একটি কেন্দ্রীয় অক্ষ বর্তমান। কোনো কোনো গম্বুজের চুড়ো চ্যাপ্টাও হয়। গম্বুজের গঠন কাঠামো ভালোভাবে লক্ষ্য করলে কখনো কখনো তার গায়ে রিং বা বলয় আকৃতির প্রতিকৃতি লক্ষ্য করা যায় যা গম্বুজকে সমান্তরালে বেষ্টন করে থাকে। উপর থেকে দেখলে এই রিং গুলির বিভিন্ন পরত খুব ভালোভাবে লক্ষ্য করা যায়। সবচেয়ে নবীন শিলাস্তরের বেষ্টনী থাকে বাইরের অংশে এবং তারপর যতই ভেতর দিকে হওয়া হয় পাথরের স্তর পুরোনো হতে থাকে এবং সবচেয়ে পুরাতন শিলাস্তর অবস্থান করে গম্বুজের কেন্দ্রস্থলে। এই স্তরগুলি জমার সময় হয়তো আনুভূমিক ছিল, পরে গম্বুজ গঠনের সাথে সাথে বলয়াকার ধারণ করেছে।
গঠন প্রক্রিয়া
গম্বুজ গঠনের অনেকগুলি সম্ভাব্য প্রক্রিয়া রয়েছে যার মধ্যে উল্লেখযোগ্য হল প্রভাব-পরবর্তী উত্থান(পোস্ট-ইমপ্যাক্ট আপলিফ্ট), পুনর্নির্মাণ(রিফোল্ডিং) এবং ডায়াপিরিজম।
প্রভাব-পরবর্তী উত্থান(পোস্ট-ইমপ্যাক্ট আপলিফ্ট)
একটি অতি দ্রুতগামী ভূপ্রাকৃতিক জড়পদার্থের সাথে যদি আরো এক বেশি ভরযুক্তর জড়পদার্থের সংঘাত হয় তাহলে সংঘর্ষস্থলে এক সুবিশাল গর্ত তৈরী হয় এবং সেই গর্তের কেন্দ্রবিন্দুতে কখনো কখনো গম্বুজ আকৃতির ভূমিরূপের সৃষ্টি হয়। এই প্রক্রিয়ার ফলে উঠিত গম্বুজ সাধারণত বেশ বড় আকারের (মিটার-এর ১০ গুন্ পরিমাপের) হয় এবং এর উৎপত্তির কারণ হিসাবে জমির ভিত্তি এবং স্তরগুলির প্রভাব পরবর্তী দুর্বলতাকে দায়ী করা হয়। এই দুর্বলতা গম্বুজের উত্থানের জন্য অত্যন্ত গুরুত্বপূর্ণ কারণ ভূমিরূপের অগঠিত ও দুর্বল শিলার উলম্বদিকে স্থানচ্যুতি কারণেই এবং গম্বুজের নতুন নতুন স্তর তৈরী হয় এবং গম্বুজের উচ্চতা বৃদ্ধি হয়। উলম্ব চ্যুতির কারণ হিসাবে গম্বুজ গঠনের আগে যে দুটি বৃহৎ জড়পিন্ড বা শিলার সংঘর্ষ হয়েছিল সেই সংঘর্ষস্থলের কেন্দ্রে অবস্থানকারী ভূতাত্বিক দৃঢ় ভিত্তি ও বিভিন্ন স্তরযুক্ত কোনো শিলাসমষ্টির অবস্থানকেও দায়ী করা হয় এবং এই উলম্ব চ্যুতির প্রক্রিয়া মাধ্যাকর্ষণের সঙ্গে যুক্ত। আগে বলা হতো এই ধরনের গম্বুজের উচ্চতার কারণ প্রতিক্ষেপন(রিবাউন্ডিং) প্রক্রিয়া, কিন্তু এই প্রক্রিয়ার শর্ত হলো ভূমিরূপের শিলাগুলির স্থানচ্যুতি নমনীয় ভাবে(ইলাস্টিকালি) হতে হবে। শিলার নমনীয় স্থানচ্যুতি একটি অতি বিরল ঘটনা এবং তা কেবলমাত্র শিলার ব্যাপক ভাঙ্গন এবং তার পরবর্তী আংশিক গলন ইত্যাদি জটিল প্রক্রিয়ার মাধ্যমেই সম্ভব যার ফলে শিলার গতিভিত্তিক ধর্মেরও(মেকানিকাল প্রপার্টিস) ব্যাপক পরিবর্তন হয়।
পুনর্ভাজ(রিফোল্ডিং)
গঠনগত গম্বুজ নির্মাণের আরেকটি প্রক্রিয়া হল পুনর্ভাজ (রিফোল্ডিং) যাতে অনুভূমিক চাপের মাধ্যমে একটি স্তরের উপর আরেকটি স্তরের উপরিপতন ঘটিয়ে গম্বুজ আকৃতির নির্মাণ করা হয়। প্রাথমিক একটি অনুভূমিক চাপের মাধ্যমে ভূমিরূপের একদিকে খাড়াই ভূমির ভাঁজ বা স্তর গঠিত হয় যা মূল চাপের ৯০ ডিগ্রী কৌণিক অবস্থানের অপর একটি অনুভূমিক চাপের মাধ্যমে প্রভাবিত হয়। এরই পদ্ধতি অনেকটা তরঙ্গ হস্তক্ষেপ (ওয়েভ ইন্টারফেরেন্স) প্রক্রিয়ার অনুরূপ যার মাধ্যমে গিরিখাত ও গম্বুজ জাতীয় ভূমিরূপ গঠিত হয়।
ডায়াপিরিজম
ডায়াপিরিজম হল গম্বুজ গঠনের একটি প্রক্রিয়া। পৃথিবীর কোনো অংশে ভূপৃষ্ঠের উপর ও ভূঅভ্যন্তরে একে উপরের উপর অবস্থিত বিভিন্ন ভূমিস্তরের মধ্যে যদি বিক্ষিপ্ত শিলাখণ্ড অবস্থান করে তখন তা কাঠামোকে অস্থির করে তোলে যার ফলে সম্পূর্ণ গঠনতন্ত্রে ঘনত্ব নতির (ডেন্সিটি গ্রেডিয়েন্ট) উৎপন্ন হয়। তখন সাম্যাবস্থা গঠনের জন্য কম ঘনত্বের স্তরটি ভূপৃষ্ঠের দিকে উত্থিত হতে থাকে এবং একটি "অশ্রুর ন্যায়" আকারযুক্ত ভূমিরূপের গঠন করে যার গোলাকার প্রান্তটি ভূপৃষ্ঠের একে উপরের উপর অবস্থিত ভূমিস্তরের সংলগ্নে অবস্থান করে। যদি এই একে উপরের উপর অবস্থিত ভূমিস্তরগুলি যথেষ্ট পরিমানে দুর্বল হয় তাহলে সাম্যাবস্থা লাভের সময় যখন বিভিন্ন স্তরে অবস্থিত শিলাখণ্ডের বিচ্যুতি ঘটে তখন এই ভূমিস্তরগুলির গঠনগত পরিবর্তন ঘটিয়ে গম্বুজ আকৃতির নির্মাণ হয়।বিশেষত ভূমিস্তরের যে অংশটি অতিমাত্রায় দুর্বল তাকে বিদীর্ণ করে তার নিম্নস্থিত ভূমিস্তর উর্ধে উঠে আসে। ভূমিরূপ গঠনের এই প্রক্রিয়াকে বলে ডায়াপিরিজম যেখানে ডায়াপার হল এক বিশেষ আকৃতিযুক্ত বক্র নমনীয় ভূমিভাগ। কখনো কখনো ভূমিস্তরের মধ্যে লবণের স্তর অবস্থান করে যা সহজেই দ্রবীভূত হয়ে যায়। এই লবণের স্তরের অবস্থান ভূমিভাগের স্তরগুলিকে পর্যাপ্ত দুর্বলতা দান করে যা গম্বুজ গঠনে সহায়ক।
স্টেট ব্যাংক অব পাকিস্তান
স্টেট ব্যাংক অব পাকিস্তান (সংক্ষেপিত এসবিপি) (State Bank of Pakistan) হচ্ছে পাকিস্তানের কেন্দ্রীয় ব্যাংক। ব্যাংকটি 'স্টেট ব্যাংক অব পাকিস্তান আদেশ, ১৯৪৮' দ্বারা ১৯৪৮ সালের ১ জুলাই প্রতিষ্ঠিত হয়। ব্যাংকটির প্রধান কার্যালয় পাকিস্তানের সবচেয়ে বড় শহর এবং সিন্ধু প্রদেশের রাজধানী করাচীতে অবস্থিত। ব্যাংকটি এশিয়ান ক্লিয়ারিং ইউনিয়নের প্রতিষ্ঠাতা সদস্য।
ইতিহাস
স্বাধীনতার পূর্ব পর্যন্ত, ১৯৪৭ সালের ১৪ আগস্ট, ব্রিটিশ সাম্রাজ্যের অধীনে থাকাকালীন ভারতীয় রিজার্ভ ব্যাংক সমগ্র অবিভক্ত ভারতীয় উপমহাদেশের কেন্দ্রীয় ব্যাংক হিসেবে কাজ করতো। ১৯৪৮ সালের ৩০ ডিসেম্বর ব্রিটিশ সরকার নিযুক্ত কমিশন ভারতীয় রিজার্ভ ব্যাংকের বৈদেশিক মুদ্রার মজুদ দুই দেশের মধ্যে ৩০ শতাংশ পাকিস্তান ও ৭০ শতাংশ ভারত হারে ভাগ করে দেয়।
১৯৪৮ সালের মে মাসেই মুহাম্মদ আলী জিন্নাহ (পাকিস্তানের প্রতিষ্ঠাতা) স্টেট ব্যাংক অব পাকিস্তান প্রতিষ্ঠার পদক্ষেপ নিয়েছিলেন। ফলশ্রুতিতে, ১৯৪৮ সালের জুন মাসেই উক্ত পদক্ষেপ বাস্তবায়িত হয় এবং ঐ বছরের ১ জুলাই স্টেট ব্যাংক অব পাকিস্তান দেশের কেন্দ্রীয় ব্যাংক হিসেবে কার্যক্রম শুরু করে।
১৯৫৬ সালে 'স্টেট ব্যাংক অব পাকিস্তান আইন' পাস হয় যেখানে কেন্দ্রীয় ব্যাংকের দায়িত্ব ও তদারকির আওতা বাড়ানো হয়। এই আইনের মাধ্যমে দেশের মুদ্রানীতি ও ঋণ ব্যবস্থা প্রণয়ন ও তদারকির দায়িত্ব এসবিপি উপর দেয়া হয়। ১৯৯৪ সালের ফেব্রুয়ারিতে আর্থিক খাতের সংস্কারকালে স্টেট ব্যাংক অব পাকিস্তানকে সম্পূর্ণ স্বায়ত্তশাসন দেওয়া হয়।
১৯৯৭ সালের ২১ শে জানুয়ারি পাকিস্তান সরকার কেন্দ্রীয় ব্যাংককে আরও বেশি স্বাধীন ও স্বায়ত্তশাসন দেয়ার উদ্দেশ্যে 'স্টেট ব্যাংক অব পাকিস্তান আইন (১৯৫৬)', 'ব্যাংকিং কোম্পানি অধ্যাদেশ (১৯৬২)', এবং ব্যাংক জাতীয়করণ আইন (১৯৭৮) সংশোধনী অধ্যাদেশ জারি করে (যেগুলো ১৯৯৭ সালের মে মাসে সংসদ কর্তৃক অনুমোদিত হয়। এই তিনটি সংশোধনীর ফলে দেশের ব্যাংকিং খাত নিয়ন্ত্রণ, স্বাধীন মুদ্রানীতি পরিচালনা এবং সকারারী ঋণের সীমা নির্ধারণের ক্ষেত্রে স্টেট ব্যাংক অব পাকিস্তান একচেটিয়া কর্তৃত্ব লাভ করে।
স্টেট ব্যাংক অব পাকিস্তান আর্থিক অন্তর্ভুক্তি বিষয়ক আন্তর্জাতিক সংস্থা 'আর্থিক অন্তর্ভুক্তির জোটের' শীর্ষস্থানীয় সদস্য এবং এটি আর্থিক অন্তর্ভুক্তি নীতি প্রচারে সক্রিয় ভুমিকা পালন করে। ২০১৯ সালে এসবিপি পাকিস্তানে একটি আধুনিক ডিজিটাল পেমেন্ট অবকাঠামো গড়ে তোলার লক্ষ্যে জাতীয় পেমেন্ট সিস্টেমস কৌশল চালু করে।
ব্যাংকিং কার্যক্রম
অন্যান্য দেশের কেন্দ্রীয় ব্যাংকের মত স্টেট ব্যাংক অব পাকিস্তানও সামষ্টিক অর্থনৈতিক লক্ষ্য অর্জনে নানাবিধ ব্যাংকিং এবং উন্নয়নমূলক কার্য সম্পাদন করে। এই ব্যাংকের কার্যাবলীর মধ্যে অন্যতম হচ্ছেঃ
স্টেট ব্যাংক অব পাকিস্তানের অন্যান্য সেবাকার্যক্রমের মধ্যে রয়েছেঃ
মুদ্রা ব্যবস্থাপনা নীতি
স্টেট ব্যাংক অব পাকিস্তান (এসবিপি) দেশের বাণিজ্যিক ব্যাংকগুলিকে তাদের নগদ মুদ্রা ব্যবস্থাপনার বিভিন্ন কার্যাবলী যেমন- নগদ রুপির শ্রেণীবিভাজন, প্রমাণীকরণ ও প্যাকিং আউটসোর্সের মাধ্যমে করার অনুমতি দিয়েছে।
গভর্নর
স্টেট ব্যাংক অব পাকিস্তানের প্রধান কর্মকর্তা হল গভর্নর।ব্যাংকটির বর্তমান গভর্নর রেজা বাকির যিনি ২০১৯ সালের ৪ মে থেকে দায়িত্ব পালন করছেন। ব্যাংকের গভর্নরের তালিকা নিচে দেয়া হলঃ
পরিচালনা পর্ষদ
স্টেট ব্যাংক অব পাকিস্তানের পরিচালনা পর্ষদ (পূর্বে কেন্দ্রীয় বোর্ড নামে পরিচিত) দশ জন সদস্য নিয়ে গঠিত: গভর্নর (পর্ষদের চেয়ারম্যান), সচিব (অর্থ মন্ত্রণালয়, পাকিস্তান সরকার) এবং ফেডারেল সরকার মনোনীত আট প্রদেশের প্রত্যেকটি থেকে একজন পরিচালক। গভর্নর ও পরিচালকদের তিন বছরের জন্য নিয়োগ দেওয়া হয় এবং সর্বোচ্চ দুই মেয়াদে নিয়োগ পেতে পারে।
জাদুঘর ও আর্ট গ্যালারী
স্টেট ব্যাংক অব পাকিস্তান ২০০৪ সালে 'স্টেট ব্যাংক অব পাকিস্তান জাদুঘর ও আর্ট গ্যালারী' প্রতিষ্ঠা করে যেখানে পাকিস্তানি রুপির বিভিন্ন সংগ্রহসহ বিভিন্ন ঐতিহাসিক আলামত প্রদর্শন করা হয়।
বসন্ত কুমার ওয়াংখেম
বসন্ত কুমার ওয়াংখেম একজন ভারতীয় রাজনীতিবিদ। তিনি ১৯৯৫ সালে তিনি বিহারের বখরি আসন থেকে মণিপুর বিধানসভায় নির্বাচিত হয়েছিলেন এবং ২০০০ সালে মণিপুর বিধানসভা নির্বাচনে জনতা দলের সদস্য নির্বাচিত হন এবং পরে সমতা পার্টির সদস্য ছিলেন।
গুব্বি
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৭৬৭ মিটার (২৫১৬ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গুব্বি শহরের জনসংখ্যা হল ১৬,৮০২ জন। এর মধ্যে পুরুষ ৫১% এবং নারী ৪৯%।
এই শহরের জনসংখ্যার ১১% হল ৬ বছর বা তার কম বয়সী।
আস্তিকীয় সম্ভাবনার বর্ণালী
রিচার্ড ডকিন্স তার দ্য গড ডিলিউশন গ্রন্থের মাধ্যমে আস্তিকীয় সম্ভাবনা বর্ণালী (spectrum of theistic probability) পদবাচ্যকে সর্বপ্রথম লোকপ্রিয় করে তোলেন। ঈশ্বরের অস্তিত্ব আছে কি নেই ব্যক্তির এরূপ বিশ্বাসের নানা স্তরকে ডকিন্স এ পদবাচ্যের মাধ্যমে শ্রেণীবিভক্ত করেন।
নাস্তিক্যবাদ, আস্তিক্যবাদ এবং অজ্ঞেয়বাদ
জে. জে. সি. স্মার্ট বলেন, নাস্তিক্যবাদ ও অজ্ঞেয়বাদ এর মধ্যকার পার্থক্যটা পরিষ্কার নয়, এবং অনেক ব্যক্তি যারা নিজেদেরকে অজ্ঞেয়বাদী বলে দাবি করেন, প্রকৃতপক্ষে তারা আসলে নাস্তিক্যবাদী। তিনি লেখেন, এই ভ্রান্ত সনাক্তকরণটি একরকম অযৌক্তিক দার্শনিক সন্দেহবাদের উপর ভিত্তি করে দাঁড়িয়ে আছে, যা আমাদেরকে এই জগৎ সম্পর্কে কোন জ্ঞানকে চূড়ান্ত বলে দাবি করতে অনুমোদন দেয় না। তিনি এর বদলে নিম্নোক্ত বিশ্লেষণকে প্রস্তাব করেন:
"ধরা যাক, একজন ব্যক্তি (ধরলাম, তার নাম রহিম) নিজেকে আস্তিক্যবাদী, নাস্তিক্যবাদী নাকি অজ্ঞেয়বাদী দাবি করবেন তা নির্ণয় করতে হবে। আমি প্রস্তাব করব যে, যদি রহিম; ঈশ্বরের অস্তিত্বের বিভিন্ন প্রমাণ বিচার করে ঈশ্বরের অস্তিত্বের সম্ভাবনাকে ১ এর কাছাকাছি মনে করে তবে সে আস্তিক্যবাদী (সম্ভাবনা ১ অর্থ ১০০%, কোন ঘটনা ঘটবার সম্ভাবনা ০ থেকে ১ পর্যন্ত হতে পারে, যেখানে সম্ভাবনা ১ হবার অর্থ হচ্ছে ঘটনাটি অবশ্যই ঘটবে আর ০ হবার অর্থ ঘটনাটি কখনই ঘটবে না। সম্ভাবনা ১ থেকে ০ এর মধ্যে যেকোন বাস্তব বাস্তব সংখ্যা হতে পারে)। যদি রহিমের কাছে ঈশ্বরের অস্তিত্বের সম্ভাবনা ০ এর কাছাকাছি হয় তবে সে নাস্তিক্যবাদী হবে। আর যদি তার কাছে ঈশ্বরের অস্তিত্বের সম্ভাবনা ১ ও ০ এর মাঝামাঝি কোথাও থাকে তাহলে সে অজ্ঞেয়বাদী হবে। এই শ্রেণীবিভাগ নিয়ে কোন ধরাবাঁধা নিয়ম নেই, কারণ এর সীমারেখাগুলো অস্পষ্ট। ঠিক যেমন কোন মধ্যবয়স্ক ব্যক্তি নিজের মাথাকে 'টাক মাথা' বলবেন, নাকি 'টাক মাথা নয়' বলবেন সেসম্পর্কে নিশ্চিত হতে পারেন না, তাকে আরও খুঁটিনাটি সহ নিজের চুলের অবস্থাকে ব্যাখ্যা করতে হয়।"
ডকিন্স এর প্রস্তাব
"দ্য গড ডিলিউশন" গ্রন্থে রিচার্ড ডকিন্স বলেন, "অন্যান্য বৈজ্ঞানিক অনুকল্পের মতই ঈশ্বরের অস্তিত্ব একটি অনুকল্প "। তিনি ঈশ্বরে বিশ্বাস এর অবস্থান নিয়ে দুটো বিপরীতমুখী দর্শনের (আস্তিক্যবাদ ও নাস্তিক্যবাদ) দিকে না গিয়ে এই দুই সুনির্দিষ্ট দর্শনের মাঝে একটি অনবরত বর্ণালি কল্পনা করেন; যাকে ৭টি মাইলফলকের দ্বারা প্রকাশ করা যেতে পারে। তিনি এই বর্ণালীকে বলেছেন "সম্ভাবনার বর্ণালী" (Spectrum of probability)। ডকিন্সের প্রস্তাবনা মতে, একজন মানুষের যে বিশ্বাস সে বিশ্বাসের অবস্থান এই ৭টি মাইলফলকের মাধ্যমে সুনির্দিষ্টভাবে দেখানো যাবে। এই মাইলফলকগুলো হলঃ :
ডকিন্স যুক্তি দিয়ে বলেন, বেশিরভাগ আস্তিক মানুষ তাদের সন্দেহের বিরুদ্ধে গিয়ে ধর্মীয় বিশ্বাসকে শক্তভাবে আকড়ে থাকেন, এবং তাই নিজেদেরকে ১ নং অবস্থানেই ফেলেন। পক্ষান্তরে বেশিরভাগ নাস্তিক নিজেদেরকে ৭ নং অবস্থানে ফেলেন না, কারণ নাস্তিক্যবাদের উদ্ভব হয় প্রমাণের অভাবে এবং প্রমাণের উপস্থিতি সবসময়ই চিন্তাশীল মানুষের চিন্তাকে পরিবর্তন করে ফেলতে পারে। মুদ্রিত কাগজে ডকিন্স নিজেকে ৬ নং অবস্থানে বলে স্বীকার করলেও বিল মার এবং এনথোনি কেনির নেয়া সাক্ষাতকারে ডকিন্স প্রস্তাব করেন "৬.৯" নং অবস্থানই বেশি নিখুত হবে।
ঘনিয়া
ঘনিয়া (বৈজ্ঞানিক নাম: Labeo boggut) (ইংরেজি: boggut Labeo) হচ্ছে সাইপ্রিনিডে (Cyprinidae) পরিবারের লেবিও (Labeo) গণের একটি স্বাদু জলের মাছ।
বর্ণনা
ঘনিয়া মাছের পৃষ্ট দেশ অঙ্কীয়দেশ তুলনায় কিছুটা উত্তল। তুণ্ড পুরু এবং অল্প সংখ্যক ছিদ্র বিদ্যমান। চোখ দুটি বড় আকৃতির। দেহ রূপালী বর্ণের।
বিস্তৃতি
বাংলাদেশ, ভারত, পাকিস্তানে এ মাছ বেশি পাওয়া যায়। তবে এ মাছ উত্তর ভারত থেকে কাবেরী নদী অববাহিকা পর্যন্ত বিস্তৃত।
বাংলাদেশে বর্তমান অবস্থা এবং সংরক্ষণ
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
খড়ওস্ত
খড়ওস্ত খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
মুদ্রা
খড়ওস্তের মুদ্রার এক পিঠে অশ্বারূঢ় বর্শা নিক্ষেপরত রাজার প্রতিকৃতি ও গ্রিক লিপিতে খারাহোস্তেই সাত্রাপেই আর্তাউওউ এবং অপর পিঠে সিংহের চিত্র সহ খরোষ্ঠী লিপিতে ছত্রপস প্র খরোউস্তস অর্তস পুত্রস কথাটি উৎকীর্ণ রয়েছে। এই লিপি থেকে জানা যায় যে, খড়ওস্তের পিতার নাম ছিল অর্ত
ফোর্ড ভার্সাস ফেরারি
ফোর্ড ভার্সাস ফেরারি (Ford v Ferrari; কয়েকটি ইউরোপীয় অঞ্চলে লে মান্স '৬৬) হল জেমস ম্যানগোল্ড পরিচালিত ২০১৯ সালের মার্কিন ক্রীড়াভিত্তিক নাট্যধর্মী চলচ্চিত্র। চলচ্চিত্রটির চিত্রনাট্য রচনা করেছেন জেজ বাটারওয়ার্থ, জন-হেনরি বাটারওয়ার্থ ও জেসন কেলার। এতে শ্রেষ্ঠাংশে অভিনয় করেন ম্যাট ডেমন ও ক্রিশ্চিয়ান বেল, এবং পার্শ্ব চরিত্রে অভিনয় করেন জন বার্নথাল, কেইট্রিওনা বাল্‌ফ, ট্রেসি লেটস, জশ লুকাস, নোয়া জুপ, রেমো গিরোন, ও রে ম্যাকিনন।
ফোর্ড ভার্সাস ফেরারি চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৩০শে আগস্ট টেলুরাইড চলচ্চিত্র উৎসবে, এবং ১৫ই নভেম্বর টুয়েন্টিয়েথ সেঞ্চুরি ফক্সের পরিবেশনায় মার্কিন যুক্তরাষ্ট্রের প্রেক্ষাগৃহে মুক্তি পায়। চলচ্চিত্রটি বিশ্বব্যাপী $২২৩ মিলিয়ন আয় করে এবং সমালোচকদের নিকট থেকে প্রশংসা লাভ করে, তার মূলত এর অভিনয় ও গাড়ির দৌড়ের দৃশ্যগুলোর প্রশংসা করেন। এটি ন্যাশনাল বোর্ড অব রিভিউয়ের এই বছরের সেরা দশ চলচ্চিত্রের তালিকায় স্থান পায়, এবং ৯২তম একাডেমি পুরস্কারে শ্রেষ্ঠ চলচ্চিত্রসহ চারটি বিভাগে মনোনয়ন লাভ করে এবং শ্রেষ্ঠ চলচ্চিত্র সম্পাদনা ও শ্রেষ্ঠ শব্দ সম্পাদনা বিভাগে পুরস্কৃত হয়। এছাড়া বেল তার অভিনয়ের জন্য সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কার ও সেরা অভিনেতা বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।
মুক্তি
ফোর্ড ভার্সাস ফেরারি চলচ্চিত্রটির উদ্বোধনী প্রদর্শনী অনুষ্ঠিত হয় ২০১৯ সালের ৩০শে আগস্ট টেলুরাইড চলচ্চিত্র উৎসবে, এবং এটি ২০১৯ সালের ৯ই সেপ্টেম্বর টরন্টো আন্তর্জাতিক চলচ্চিত্র উৎসবে প্রদর্শিত হয়। চলচ্চিত্রটি ১৫ই নভেম্বর টুয়েন্টিয়েথ সেঞ্চুরি ফক্সের পরিবেশনায় মার্কিন যুক্তরাষ্ট্রে টুডি, আইম্যাক্স, ও ডলবি সিনেমা ফরম্যাটে মুক্তি পায়। চলচ্চিত্রটি পূর্বে ২৮শে জুন মুক্তির ঘোষণা দেওয়া হয়েছিল।
তারাকান্দা থানা
তারাকান্দা থানা বাংলাদেশের ময়মনসিংহ জেলার অন্তর্গত তারাকান্দা উপজেলার একটি থানা।
প্রতিষ্ঠাকাল
১৯৯৯ সালের ১৯ মে ফুলপুর উপজেলার ১০টি ইউনিয়ন নিয়ে তারাকান্দা থানা প্রতিষ্ঠিত হয়।
প্রশাসনিক এলাকাসমূহ
তারাকান্দা উপজেলার ১০টি ইউনিয়নের প্রশাসনিক কার্যক্রম তারাকান্দা থানার আওতাধীন।
সেন্ট্রোজোম
ইতিহাস
ওয়াল্টার ফ্লেমিং ১৮৭৫ সালে এবং অ্যাদুয়ার্দো ভ্যান বেনডেন ১৮৭৬ সালে যৌথভাবে সেন্ট্রোজোম আবিষ্কার করেন এবং পরবর্তীতে থিওডোর বোভারি ১৮৮৮ সালে এর বর্ণনা ও নামকরণ করেন।
বৈশিষ্ট্য
প্রাণিকোষের নিউক্লিয়াসের কাছে দুটি ফাঁপা নলাকার বা দণ্ডাকার অঙ্গাণু দেখা যায়, তাদের সেন্ট্রিওল বলে। সেন্ট্রিওলের চারপাশে অবস্থিত গাঢ় তরলকে সেন্ট্রোস্ফিয়ার বলে। সেন্ট্রোজোমে থাকা সেন্ট্রিওল কোষ বিভাজনের সময় অ্যাস্টার রে তৈরি করে। এছাড়া স্পিন্ডল যন্ত্র বিভিন্ন ধরনের ফ্লাজেলা সৃষ্টিতে সেন্ট্রোজোমের অবদান রয়েছে।
আশরাফ উদ্দিন আহমেদ চুন্নু
আশরাফ উদ্দিন আহমেদ চুন্নু (জন্ম: ১ আগস্ট ১৯৫৬; আশরাফ উদ্দিন চুন্নু নামে সুপরিচিত) হলেন একজন বাংলাদেশী সাবেক পেশাদার ফুটবল খেলোয়াড়।  চুন্নু তার খেলোয়াড়ি জীবনের অধিকাংশ সময় ঢাকা আবাহনী এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেছিলেন। তিনি বাংলাদেশের ইতিহাসের সর্বকালের সর্বোচ্চ গোলদাতা।
১৯৭৩ সালে, বাংলাদেশী ক্লাব দিলকুশার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ১ মৌসুম অতিবাহিত করেছিলেন। অতঃপর ১৯৭৪ সালে তিনি রহমতগঞ্জে যোগদান করেছিলেন। রহমতগঞ্জেও তিনি মাত্র ১ মৌসুম অতিবাহিত করেছিলেন। সর্বশেষ ১৯৭৫–৭৬ মৌসুমে, তিনি রহমতগঞ্জ হতে ঢাকা আবাহনীতে যোগদান করেছিলেন; ঢাকা আবাহনীর হয়ে ১৪ মৌসুম খেলার পর তিনি অবসর গ্রহণ করেছিলেন।
১৯৭৫ সালে, চুন্নু বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ৫০ ম্যাচে ১৭টি গোল করেছিলেন।
প্রারম্ভিক জীবন
আশরাফ উদ্দিন আহমেদ চুন্নু ১৯৫৬ সালের ১লা আগস্ট তারিখে তৎকালীন পূর্ব পাকিস্তানের নারায়ণগঞ্জে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
১৯৭৫ সালে, চুন্নু এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। জাতীয় দলের হয়ে অভিষেকের প্রায় ৪ বছর পর, বাংলাদেশের জার্সি গায়ে প্রথম গোলটি করেছিলেন; ১৯৭৯ সালের সালের ১৬ই জানুয়ারি তারিখে, আফগানিস্তানের বিরুদ্ধে ম্যাচে গোল করার মাধ্যমে তিনি আন্তর্জাতিক ফুটবলে তার প্রথম গোলটি করেছিলেন।
১৯৮৩ সালে ঢাকায় অনুষ্ঠিত প্রেসিডেন্ট গোল্ড কাপে নেপালকে ৪–২ গোলের ব্যবধানে পরাজিত করার ম্যাচে প্রথম বাংলাদেশী হিসেবে হ্যাটট্রিক করেন চুন্নু। পরবর্তীকালে ১৯৮৫ সালে ভারতের বিরুদ্ধে ম্যাচে গোল করার মাধ্যমে বাংলাদেশের জার্সিতে বিশ্বকাপ বাছাইপর্বে প্রথম বাংলাদেশী হিসেবে গোল করেছেন। ৩০শে মার্চ তারিখের উক্ত ম্যাচে বাংলাদেশ ২–১ গোলের ব্যবধানে পরাজিত হয়েছিল। ম্যাচে এক গোল পিছিয়ে থাকা দলকে ৪২ মিনিটে গোল করে সমতায় ফিরিয়েছিলেন চুন্নু। শেষ মুহূর্তে অবশ্য বাংলাদেশ আরেকটি গোল হজম করে। উক্ত আসরের বাছাইপর্বে ২রা এপ্রিল তারিখের ম্যাচে বাংলাদেশ প্রথম জয় পায়, ইন্দোনেশিয়ার বিরুদ্ধে উক্ত ম্যাচে বাংলাদেশ ২–১ গোলের ব্যবধানে জয়লাভ করেছিল। উক্ত ম্যাচে কায়সার হামিদ এবং চুন্নু গোল দুটি করেছিলেন।
অবসর
খেলোয়াড়ি জীবনের ইতি টানার পর ১৯৯১ সালে তিনি বাংলাদেশ আওয়ামী লিগের অধীনে নারায়ণগঞ্জ-৪ আসন থেকে বাংলাদেশের সাধারণ নির্বাচনে প্রতিদ্বন্দ্বিতা করেছিলেন। চুন্নু ১৯৯৬ সালে জাতীয় ফুটবলার হিসেবে জাতীয় ক্রীড়া পুরস্কার অর্জন করেছেন। ২০০৩ সালে তিনি ঢাকা আবাহনীর পরিচালক এবং ফুটবল সচিবের দায়িত্ব পালন করেছিলেন। তিনি বাংলাদেশ ফুটবল ফেডারেশনের যুগ্ম সচিবেরও দায়িত্ব পালন করেছিলেন। এছাড়াও তিনি শেখ জামালের ফুটবল কমিটির চেয়ারম্যান ছিলেন।
গাই রিচি
গাই স্টুয়ার্ট রিচি (Guy Ritchie) (জন্ম: ১০ সেপ্টেম্বর, ১৯৬৮) হলেন একজন ইংরেজ চলচ্চিত্র পরিচালক তিনি তার ক্রাইম চলচ্চিত্রের জন্য বেশি পরিচিত। তিনি মাধ্যমিক বিদ্যালয় ত্যাগ করেন এবং ১৯৯০ সালের মাঝামাঝি চলচ্চিত্র শিল্পে প্রবেশ-স্তরের কাজ শুরু করেন। তিনি শেষ পর্যন্ত বিজ্ঞাপন বিধায়ক থেকে স্নাতক ডিগ্রী অর্জন করেন।
প্রথম জীবন
গাই রিচি হ্যাটফিল্ড, হার্টফোর্ডশায়ার, ইংল্যান্ডে জন্মগ্রহণ করেন। তার মা অ্যাম্বার (বিবাহ-পারকিনসন) এবং তার বাবা ক্যাপ্টেন জন ভিভিয়ান রিচি (খ. 1928) এর দুই সন্তানের মধ্যে তিনি দ্বিতীয়, তার বাবা একজন সাবেক Seaforth Highlanders এর কর্মচারী এবং বিজ্ঞাপন নির্বাহী ছিলেন। জনস এর পিতা মেজর স্টুয়ার্ট রিচি, যিনি ফ্রান্সে মারা যান ১৯৪০ সালে দ্বিতীয় বিশ্বযুদ্ধের সময়।
কামরুল হাসান ভূঁইয়া
জন্ম ও শিক্ষাজীবন
কামরুল হাসান ভূঁইয়া কুমিল্লা জেলায় ১৯৫২ সালের ২৪ জুলাই জন্মগ্রহণ করেন।পড়াশোনা করেছেন যশোর জিলা স্কুল ও ঝিনাইদহ ক্যাডেট কলেজে। ১৯৮৩ সালে চীনা ভাষায় স্নাতকোত্তর ডিগ্রি লাভ করেন বেইজিং ভাষা ও সংস্কৃতি বিশ্ববিদ্যালয় থেকে।
কর্মজীবন
১৯৭৪ সালের ৯ জানুয়ারি বাংলাদেশ সেনাবাহিনীতে যোগ দেন। ১৯৭৫ সালের ১১ জানুয়ারি সেকেন্ড লেফটেন্যান্ট হিসেবে ৪র্থ ইস্ট বেঙ্গল রেজিমেন্টে কমিশন লাভ করেন। ১৯৯৬ সালের ১২ জুলাই মেজর পদমর্যাদায় থাকা অবস্থায় বাংলাদেশ সেনাবাহিনী থেকে স্বেচ্ছায় অবসর নেন। গবেষণা প্রতিষ্ঠান সেন্টার ফর লিবারেশন ওয়ার স্টাডিজের চেয়ারম্যান হিসেবে দায়িত্ব পালন করেছেন তিনি।
মুক্তিযুদ্ধে যোগদান
১৯৭১ সালে এইচএসসি পরীক্ষার্থী ছিলেন কামরুল হাসান ভূঁইয়া। দেশে মুক্তিযুদ্ধ শুরু হলে যুদ্ধে যোগ দেন তিনি। তিনি মুক্তিযুদ্ধের ২ নম্বর সেক্টরের অধীনে যুদ্ধ করেন।
প্রকাশিত বই
তার প্রকাশিত বইয়ের মধ্যে মুক্তিযুদ্ধবিষয়ক বইয়ের সংখ্যা ২৩টি, সামরিক ইতিহাসের ওপর লেখা ১টি এবং শিশুতোষ গ্রন্থ ৩টি। এর মধ্যে উল্লেখযোগ্য মুক্তিযুদ্ধ বিষয়ক বই হলো:
মৃত্যু
কামরুল হাসান ভূঁঈয়া ২০১৮ সালের ৬ আগস্ট দুপুর ২টায় ঢাকার সম্মিলিত সামরিক হাসপাতালে (সিএমএইচ) মৃত্যু বরণ করেন। তিনি ডায়বেটিস ও কিডনী সংক্রান্ত জটিলতায় ভুগছিলেন।
৯৪০-এর দশক
এটি গ্রেগরীয় বর্ষপঞ্জী অনুযায়ী ৯৪০-এর দশক। এটি শুরু হয়েছে ১লা জানুয়ারি, ৯৪০ থেকে এবং শেষ হয়েছে ৩১ ডিসেম্বর, ৯৪৯ তারিখে।
প্রাগ প্যাটেল
প্রাগ প্যাটেল হলেন মন্ডল নির্বাচনী এলাকা থেকে ১২তম গুজরাত বিধানসভার আইনসভার সদস্য।
বলজিন্দর কৌর
বলজিন্দর কৌর একজন ভারতীয় অভিনেত্রী, যিনি মূলত তামিল চলচ্চিত্রে কাজ করেছেন। এছাড়াও তিনি হরিয়ানভী, হিন্দি ছবিতেও অভিনয় করেছেন।
৯৫০-এর দশক
এটি গ্রেগরীয় বর্ষপঞ্জী অনুযায়ী ৯৫০-এর দশক। এটি শুরু হয়েছে ১লা জানুয়ারি, ৯৫০ থেকে এবং শেষ হয়েছে ৩১ ডিসেম্বর, ৯৫৯ তারিখে।
বলজিন্দর কৌর
ব্যক্তিগত জীবন
২০০০ সালে, কৌর তাঁর বিশ্ববিদ্যালয়ের সহপাঠী ব্রিজেশ শর্মাকে বিবাহ করেছিলেন। ন্যাশনাল স্কুল অফ ড্রামাতে পড়ার সময়ও তাঁরা সহপাঠী ছিলেন।
সম্মাননা
চলচ্চিত্রে কৃতিত্বের সম্মানজনক পুরস্কার প্রদানের ৬২ তম সংস্করণে হরিয়ানভি চলচ্চিত্র পাগড়ি দ্য অনার এ অভিনয়ের জন্য বলজিন্দর কৌর সেরা সহ অভিনেত্রীর জাতীয় চলচ্চিত্র পুরস্কার অর্জন করেছিলেন। পাঞ্জাব বিশ্ববিদ্যালয়, পাগড়ি দ্য অনার এ অভিনয়ের জন্য সেরা সহ অভিনেত্রীর জাতীয় চলচ্চিত্র পুরস্কার জয়ী বলজিন্দর কৌরকে সম্মানিত করে।
ইয়ংফুল্লা বিমানবন্দর
ইয়ংফুল্লা বিমানবন্দর (আইএটিএ: ইউওন, আইসিএও: ভিউটিটিইউ) (ইউনফুলা বিমানবন্দর নামেও পরিচিত) ভুটানের একটি অভ্যন্তরীণ বিমানবন্দর বা এয়ারপোর্ট, যা দেশের চারটি বিমানবন্দরগুলির মধ্যে একটি। এটি ট্র্যাশিংগং জেলার ট্র্যাশিগাং শহরে অবস্থিত।  ২০১৫ সালের জানুয়ারী মাস  চলমান রানওয়ে মেরামতের কারণে বিমানবন্দরটি বন্ধ হয়ে যায়।
পাপুয়া নিউগিনি জাতীয় ক্রিকেট দল
পাপুয়া নিউগিনি জাতীয় ক্রিকেট দল, ডাকনাম বারমুন্ডিস, আন্তর্জাতিক ক্রিকেট অঙ্গনে পাপুয়া নিউগিনির প্রতিনিধিত্বকারী দল। ১৯৭৩ সালে দলটি আন্তর্জাতিক ক্রিকেট কাউন্সিলের সহযোগী সদস্যের মর্যাদা লাভ করে। এর আগের বছরই দলটি আন্তর্জাতিক ক্রিকেট অঙ্গনে অভিষেক ঘটে। ২০১৪ সালের ক্রিকেট বিশ্বকাপের বাছাইপর্বে চতুর্থ স্থান দখল করে একদিনের আন্তর্জাতিকের মর্যাদা পায়।
উলট্রাশাল
উলট্রাশাল মিউনিখে অবস্থিত একটি নাইটক্লাব। ১৯৯৪ সাল থেকে ২০০৩ সাল পর্যন্ত এটি কার্যক্রম চালু ছিলো। ১৯৯০ সময়কার জার্মানির টেকনো সংস্কৃতিতে সবচেয়ে পরিচিত ক্লাবের মধ্যে অন্যতম। ফেজম্যাগ এর সূত্রমতে, " অনেক টেকনো ভক্তের জন্য ট্রেজরের পাশাপাশি উল্ট্রাশাল সবচেয়ে মূল ধরানার টেকনোক্লাব হিসেবে জনপ্রিয় ছিলো।"
ইয়ংফুল্লা বিমানবন্দর
ইতিহাস
২০১৩ সালের জানুয়ারী মাসে বিমানবন্দরটি পুনরায় চালু হলে, রানওয়েটির সম্পূর্ণ পুনরুজ্জীবনের পর, ইউরুফুল্লার জন্য নির্ধারিত ফ্লাইটগুলি ড্রুকরি এয়ার নির্ধারিত সময়ের জন্য নিয়ন্ত্রক প্রয়োজনীয়তা এবং আরও নিরাপত্তা উদ্বেগগুলির কারণে স্থগিত করা হয়। এআরআর ৪২-৫০০ ডরকাইয়ার দ্বারা অভ্যান্তরিণ পরিষেবাগুলির জন্য ব্যবহার করে, ৩.৮ শতাংশ গ্রেডিয়েন্ট রানওয়েতে অবস্থান করতে সক্ষম হয়, বাণিজ্যিক ফ্লাইট অপারেশনগুলিতে এটি করা থেকে নিষিদ্ধ করা হয়, কারণ বিমানের ম্যানুয়াল ২ শতাংশের মধ্যে সীমিত। উপরন্তু, ড্রুকরি এয়ার রানওয়ে মধ্যে একটি 'কুঁজ' সঙ্গে উদ্বেগ হাইলাইট হয়েছে, এটি তাদের বিমান দীর্ঘমেয়াদী কাঠামোগত ক্ষতি হতে পারে যে ভিত্তিতে ড্রুকার এছাড়াও রানওয়েটির উভয় পার্শ্ববর্তী দ্বীপগুলির জন্য যেগুলি বিমানবন্দরকে শক্তিশালী ক্রস বিস্ফোরণে প্ররোচিত করার জন্য বলা হয়েছে এবং এগুলি এই ধরনের অবস্থায় বিমানের বিপদকে প্রতিনিধিত্ব করে।.
উলট্রাশাল
উৎপত্তি
মিউনিখের কালচারস্টেশোন হিসেবে পরিচিত, ওবারফুরিঙ এর মাসিক আল্ট্রাওয়ার্ল্ড পার্টি বা পাঙ্গিক কনসার্টে আয়োজন করা হত। টেকনোক্লাবগুলো তখনকার বার্লিনে জনপ্রিয় হতে থাকা ট্রেজর  ও প্লানেট ক্লাব দ্বারা অনুপ্রেরিত হয়। তদকালীন সময়ে ক্লাবগুলোতে বায়ুপ্রবাহের পূর্ণ ব্যবস্থা ছিলো না। প্রতি দুই ঘণ্টা অন্তর গান বন্ধ করে জানালা খুলে ক্লাবে পর্যাপ্ত অক্সিজেনের সরবরাহ করার দরকার হতো।
ইয়ংফুল্লা বিমানবন্দর
ইতিহাস
অক্টোবর ২০১৩ সালে এটি ঘোষণা করা হয় যে এয়ারফিল্ডের গুরুত্বপূর্ণ স্থাপনা মেরামত করার জন্য ২০১৫ সালের মধ্যে বিমানবন্দরটি বন্ধ করে দেওয়া হবে।.
উলট্রাশাল
উল্ট্রাশাল ১
পিটার ওয়াসা, ডেভিড সুস এবং দোরোতেয়া জেনকার ১৯৯৪ সালের ১৭ই জুন প্রথম উল্ট্রাশাল ক্লাব খুলেন। ক্লাবের ঘরটি এর আগে মিউনিখ-রিয়েম বিমানবন্দরের পুরনো রান্নাঘর হিসেবে ব্যবহৃত হত। এর আগে শুধুমাত্র কিছু নির্দিষ্ট ভেন্যু- পার্কক্যাফে, টানযলোকাল গ্রোসেনোয়ান, বাবালু ক্লাব এই ধরনের টেকনো সঙ্গীতের আয়োজন করতো। এছাড়াও কিছু অনিয়মিত রেইভ টেকনো সঙ্গীতের আয়োজন করতো। প্রথমবার মাত্র ১২০ জন অতিথির সামনে জেফ মিল সঙ্গিগীত পরিবেশোনা করে। এরপর ক্লাবে প্রবেশের নির্ধারিত মূল্য বাতিল করা হলে ধীরে ধীরে জনসমাগম বেড়ে যায়। ক্লাবটির বিশেষ আকর্ষণ ছিলো এর ভেতরের দিকে সাদা সিরামিক টাইলে আচ্ছাদিত ছিলো। এছাড়াও, ক্লাবের সজ্জার বড় অংশ বৈজ্ঞানিক কল্পকাহিনী নির্ভর চলচ্চিত্র দ্য হাই ক্রুসেড দ্বারা অনুপ্রাণিত হয়ে নভোযান আদলে করা হয়েছিলো। এরকম আকর্ষণীয় সজ্জা ও অভিজ্ঞতার মাত্রার আয়োজন ক্লাবটিকে একটি আন্তর্জাতিক খ্যাতি এনে দিয়েছিলো। এখানে ক্রি মেম্বার হিসেবে কাজ করেছে এরকম ডিজের তালিকায় আছে ডিজে হেল, মনিকা ক্রুজ, রিচার্ড বারতয, এসিড মারিয়া। উল্ট্রাশালের পার্টির ধারণা গুলো পরীক্ষামূলক ও বন্য ছিলো। মনিকা ক্রুজ উল্লেখ করে, একবার সম্পূর্ণ ডান্সফ্লোর বিশাল বিছানার আদলে করা হয়। অতিথিরা মাশরুম গ্রহণ করে নিজেদের বাদ্যযন্ত্র নিয়ে মেঝেতেই শুয়ে পড়ে আর গল্প করে। ১৯৯৬ সালের গ্রীষ্মে মিউনিখের পুরনো বিমানবন্দরের কাজে জায়গাটির প্রয়োজন হলে ক্লাবটি বন্ধ করে দেয়া হয়।
তথ্যসূত্র
<references group="" responsive="1">
পাপুয়া নিউগিনি জাতীয় ক্রিকেট দল
ইতিহাস
আইসিসি’র পূর্ব এশিয়া/প্রশান্ত মহাসাগরীয় অঞ্চলে সর্বাপেক্ষা শক্তিশালী দল হিসেবে আধিপত্য বিস্তার করছে। দক্ষিণ প্রশান্ত মহাসাগরীয় গেমসের ক্রিকেট প্রতিযোগিতার ৫টি আসরের সবগুলোতেই দলটি অংশগ্রহণ করেছে। এছাড়াও দলটি আইসিসি ট্রফির সবগুলো আসরেই খেলেছে। বর্তমানে একদিনের আন্তর্জাতিকে সবচেয়ে বেশি রান করার রেকর্ড গড়েছে পাপুয়া নিউগিনি দল। ২০০৭ সালে নিউ ক্যালিডোনিয়া’র বিপক্ষে ৫৭২/৭ সংগ্রহের মাধ্যমে বিশ্বরেকর্ড নিজেদের করে নেয়। ১৮৯০-এর দশকে পাপুয়া অঞ্চলের ধর্মপ্রচারকারীদের মাধ্যমে ক্রিকেট খেলার প্রচলন ঘটে। অল্প কিছুদিনের মধ্যেই স্থানীয় জনসাধারণের কাছে খেলাটি জনপ্রিয়তা পেতে থাকে। তবে খেলাগুলোয় সবসময় নিয়ম-কানুন কঠোরভাবে পালন করা হতো না। প্রায়শঃই দলগুলোয় পঞ্চাশের অধিক খেলোয়াড়ের অংশগ্রহণ দেখা যেতো। জাতিসংঘের অনুমোদনক্রমে অস্ট্রেলিয়া নিউগিনি অঞ্চলের দায়িত্বভার নেয়ার পূর্ব-পর্যন্ত সেখানে ক্রিকেটের প্রচলন ঘটেনি।
সঙ্গীতা ঈশ্বরন
ডান|থাম্ব| সঙ্গীতা ঈশ্বরন ২০১২ সালে ব্রাজিলের কাসা ফোরা ডো ইক্সোতে সঙ্গীতা ঈশ্বরন হলেন একজন ভারতীয় ভরতনাট্যম নৃত্যশিল্পী, গবেষণা পণ্ডিত এবং সমাজকর্মী। তিনি তরুণ নৃত্যশিল্পীদের জন্য সর্বোচ্চ জাতীয় পুরস্কার ওস্তাদ বিসমিল্লাহ খান যুব পুরস্কারে ভূষিত হয়েছেন।
পাপুয়া নিউগিনি জাতীয় ক্রিকেট দল
আইসিসি সদস্যপদ লাভ
১৯৭৫ সালে স্বাধীনতালাভের পূর্বেই ১৯৭৩ সালে আইসিসি’র সহযোগী সদস্যের মর্যাদা লাভ করে পাপুয়া নিউগিনি দল। ঐ বছরই ওয়েস্ট ইন্ডিজ ক্রিকেট দল পাপুয়া নিউগিনি সফরে আসে। খেলায় ৪ উইকেটে জয়লাভ করে ওয়েস্ট ইন্ডিজ দল। দলের পক্ষে ছয়জন আদিবাসী খেলোয়াড় অংশ নেয়। এ সময় থেকেই আদিবাসী খেলোয়াড়দের জাতীয় দলে আধিপত্য বিস্তার করে।
সঙ্গীতা ঈশ্বরন
প্রাথমিক জীবন এবং শিক্ষা
ঈশ্বরন ভারতের চেন্নাইয়ের মাদ্রাজ খ্রিস্টান কলেজ (এমসিসি) থেকে গণিতে স্নাতক ডিগ্রি লাভ করেন। তিনি পাঁচ বছর বয়স থেকে ভরতনাট্যমে আনুষ্ঠানিক প্রশিক্ষণ গ্রহণ করেছেন। তিনি কলানিধি নারায়ণন দ্বারা প্রতিষ্ঠিত নৃত্য বিদ্যালয় অভিযান সুধা-র প্রথমদিকের ছাত্রদের মধ্যে একজন ছিলেন। তিনি নৃত্য, অভিনয়, কালারিপায়াত্তু, কুচিপুড়ি, কর্নাটকী সঙ্গীত এবং নাটুভাঙ্গম যন্ত্রের মতো চারুকলায় প্রশিক্ষণ পেয়েছিলেন।
পাপুয়া নিউগিনি জাতীয় ক্রিকেট দল
আন্তর্জাতিক ক্রিকেটে অংশগ্রহণ
১৯৭৯ সালে প্রথম আইসিসি ট্রফিতে অংশগ্রহণ করে। কিন্তু প্রথম রাউন্ডেই দলটি বিদায় নেয়। ঐ বছরের শেষদিকে প্রথম দক্ষিণ প্রশান্ত মহাসাগরীয় ক্রিকেট প্রতিযোগিতায় দলটি স্বর্ণপদক লাভ করে। এরপর থেকেই প্রতিটি প্রতিযোগিতায় স্বর্ণপদক লাভ করছে পাপুয়া নিউগিনি। ১৯৮০-৮১ মৌসুমে অস্ট্রেলিয়া যায় পাপুয়া নিউগিনি ক্রিকেট দল। এর পরের বছরই ১৯৮২ সালে দলটি আন্তর্জাতিক ক্রিকেটে তাদের সেরা ফলাফল হিসেবে স্থাননির্ধারণী খেলায় বাংলাদেশ দলকে পরাজিত করে তৃতীয়স্থান লাভ করে।
সঙ্গীতা ঈশ্বরন
কর্মজীবন
ঈশ্বরন কাতরাদি এনজিওর একজন প্রতিষ্ঠাতা। তিনি কাতরাদি পদ্ধতির বিকাশের জন্য বিখ্যাত। এই পদ্ধতি দ্বন্দ্ব নিরসন, শিক্ষা প্রদান এবং প্রান্তিক ও সুবিধাবঞ্চিত সম্প্রদায়ের ক্ষমতায়নের উদ্দেশ্যে চারুকলাকে ব্যবহার করে। নির্যাতিত শিশু, প্রাকৃতিক দুর্যোগের শিকার, পথশিশু, মাদকাসক্ত এবং বাণিজ্যিক যৌনকর্মীদের সাথে ঈশ্বরন কাজ করেছেন। তিনি নাচ এবং থিয়েটার ব্যবহার করে সামাজিক সংস্কার আনার প্রয়াস করেছেন। আমেরিকান আর্থিক বিশ্লেষক তথা সমাজকর্মী লিজ হেইন্সের সাথে ঈশ্বরন কাতরাদি পরিচালনা করেন। তিনি উইন্ড ড্যান্সারস ট্রাস্টও প্রতিষ্ঠা করেছেন, সেখানে কুথু শিল্পী থিলাগাভাথিকে সঙ্গে নিয়ে লোকশিল্প ব্যবহার করে, শিশুদের শিক্ষিত করার জন্য কাজ করা হয়।
ঈশ্বরন চিকিৎসাবিদ এবং সচেতনতামূলক মঞ্চগুলির সাথে সহযোগিতায় তাঁর প্রকল্পগুলি পরিচালনা করেন। এই কারণে তাঁকে "মনন নৃত্যশিল্পী" হিসাবে বর্ণনা করা হয়েছে এবং নান্দনিক আবেদনের সীমিত সুযোগের বাইরে শাস্ত্রীয় নৃত্যকে নিয়ে আসার জন্য কৃতিত্ব দেওয়া হয়েছে। তিনি ইয়ুথ ফর পিস নামক ইউনেস্কো উদ্যোগের সমন্বয়সাধক (কো-অর্ডিনেটর) ছিলেন এবং মেক্সিকো, ব্রাজিল ও মার্কিন যুক্তরাষ্ট্রের মতো দেশে কর্মশালা করেছেন। তিনি হ্যান্ডিক্যাপ ইন্টারন্যাশনাল, ওয়ার্ল্ড ভিশন ইন্টারন্যাশনাল এবং অক্সফাম সহ বিভিন্ন বেসরকারি সংস্থার (এনজিও) সাথে সহযোগিতা করেছেন। তিনি দেশ নামক এনজিওর সাথেও যুক্ত ছিলেন, এইচআইভি/এইডস রোগীদের জীবনযাত্রার অবস্থার উন্নতির জন্য কাজ করছেন, এবং ভারতে কোভিড-১৯ অভিবাসন সংকটের সময় চেন্নাই অভিবাসী কার্যনির্বাহী দলের একজন স্বেচ্ছাসেবক ছিলেন।
তিনি ২০০৮ সাল থেকে ইন্ডিয়ান কাউন্সিল ফর কালচারাল রিলেশনে একটি ফেলোশিপ এবং সেইসাথে এশিয়া ফাউন্ডেশনে একটি ফেলোশিপ পেয়েছেন, যার জন্য তিনি প্রোগ্রামের অংশ হিসাবে থাইল্যান্ড, মায়ানমার, কম্বোডিয়া এবং ইন্দোনেশিয়াতে কর্মশালা পরিচালনা করেছেন।
সাহা
সাহা বা শাহা হলো একটি বাঙালি হিন্দু পদবি ।
ইতিহাস
উনিশ শতকের পূর্বে সাহা সম্প্রদায় উপবর্ণ হিসেবে প্রতিষ্ঠা পায়নি। মধ্যযুগীয় শাস্ত্র ও সাহিত্যে তাদের অস্তিত্ব সম্পর্কে তেমন সাক্ষ্য পাওয়া যায় না। যদিও সাহারা নিজেদেরকে আর্য বৈশ্য বলে দাবি করে, কিন্তু ইতিহাস, সাহিত্য বা ধর্মপুস্তকে এ দাবির সমর্থনে কোনো তথ্য পাওয়া যায় না। এ সম্প্রদায়ের লোকেরা শহর, বন্দর, গ্রাম সর্বত্রই বসবাস করে। এদের ধর্মীয় আচার-আচরণ অন্যান্য বাঙালি হিন্দুদের মতোই।
সাহিত্যে সাহা
পয়ার ছন্দে লেখা শ্রীশ্রীহরি লীলামৃতে পাগলের প্রত্যাবর্ত্তন কবিতায়  সাহাদের উল্লেখ পাওয়া যায়। রাই এসে সেই বোঝা শীঘ্র নামাইল। সাহা বলে তোমরা কোথায় যাবে বল।।
রাই বলে যা’ব মোরা মধুমতী পারে।
সাহা বলে উঠ দোঁহে দিব পার করে।।
৯৬০-এর দশক
এটি গ্রেগরীয় বর্ষপঞ্জী অনুযায়ী ৯৬০-এর দশক। এটি শুরু হয়েছে ১লা জানুয়ারি, ৯৬০ থেকে এবং শেষ হয়েছে ৩১ ডিসেম্বর, ৯৬৯ তারিখে।
বিবেক রাজ ওয়াংখেম
বিবেক রাজ ওয়াংখেম একজন ভারতীয় রাজনীতিবিদ। তিনি ২০০২ মণিপুর বিধানসভা নির্বাচনে মণিপুর রাজ্য কংগ্রেস পার্টির সদস্য হিসেবে ক্ষেত্রীগাও আসন থেকে মণিপুর বিধানসভার সদস্য নির্বাচিত হয়েছিলেন।
বিজয় সেন
বিজয় সেন ছিলেন সেন রাজবংশের প্রকৃত প্রতিষ্ঠাতা। তার পিতা হেমন্ত সেনের প্রতিষ্ঠিত ক্ষুদ্র সেন রাজ্যকে তিনি পরাক্রমশালী সম্রাজ্যে পরিনত করেন। তিনি ১০৯৭ থেকে ১১৬০ খ্রীস্টাব্দ পর্যন্ত বাংলায় রাজত্ব করেন। তার প্রতিষ্ঠিত সেন বংশ ১০০ বছর পর্যন্ত টিকে ছিল। বিজয় সেনের বংশধরগন দক্ষিণবঙ্গের কর্ণসুবর্ণ থেকে গৌড়ে এসেছিলেন। তিনি সূর বংশীয় রাজকন্যা বিলাশদেবীকে বিয়ে করেছিলেন।
সামরিক অভিযান
বিজয় সেন পাল বংশের শেষ রাজাদের দূর্বলতার পূর্ণ সুযোগ নেন। সন্ধ্যাকর নন্দী রচিত ‘রামচরিতম’ এ তার রাজত্বকালের উল্লেখ পাওয়া যায়। বিবাহসূত্রে সূর রাজ বংশের সাথে তার সুসম্পর্ক ছিল। এছাড়া উড়িষ্যার শাসক অনন্তবর্মণ এর সাথেও তার সামরিক মৈত্রী চুক্তি হয়েছিল। এই দুইটি বিষয় তাকে সেন সম্রাজ্য বিস্তারে সাহায্য করে। বিজয় সেন বর্মণ, ভিরা, রাগভ প্রভৃতি রাজন্যবর্গকে পরাজিত করেন। দেওপাড়া শীলালিপি থেকে পাওয়া যায় যে বিজয় সেন কামরুপ ও কলিঙ্গ জয় করার লক্ষ্যে যুদ্ধ করেছিলেন। এরপর সম্ভবত উত্তর বিহারের কিছু অংশও অধিকার করে নেন। বিজয় সেন পাল রাজবংশের শেষ রাজা মদন পালকে তার রাজধানী গৌড় থেকে বিতাড়িত করেন। মদন পাল উত্তর বঙ্গে পলায়ন করেন। এবং পরবর্তী আট বছর সেখানে পাল বংশের শাসন কায়েম রাখেন। ১১৫২-৫৩ খ্রীস্টাব্দে মদন পালের মৃত্যুর পর বিজয় সেন সমগ্র উত্তরবঙ্গ অধিকার করে নেন। ১২ শতাব্দিতে তিনি বঙ্গ ( দক্ষিণ বাংলা) আক্রমণ করেন। এবং বর্মনদের রাজধানী বিক্রমপুর অধিকার করে নেন।
মৃত্যু
১১৬০ খ্রীস্টাব্দে ৬২ বছরের দীর্ঘ রাজাত্বকালের অবসানের পর বিজয় সেন মারা যান।
গুয়ারানি ভাষা
থাম্ব|গুয়ারানি ভাষার বই
গুয়ারানি (গুয়ারানি নাম: avañe'ẽ আভ়াঞেঁ'এঁ আ-ধ্ব-ব: [aʋaɲẽˈʔẽ]; স্পেনীয়: Guaraní) দক্ষিণ আমেরিকার একটি আদিবাসী ভাষা। এটি টুপি-গুয়ারানি ভাষা উপপরিবারের অন্তর্গত। স্পেনীয় ভাষার পাশাপাশি গুয়ারানি প্যারাগুয়ের একটি সরকারি ভাষা।
প্রচলন
প্যারাগুয়ের ৯৪% লোক গুয়ারানিতে কথা বলেন। এছাড়া পার্শ্ববর্তী দেশগুলিতে, বিশেষ করে আর্জেন্টিনার উত্তরাংশ, বলিভিয়ার পূর্বাংশ এবং ব্রাজিলের দক্ষিণ-পশ্চিম অঞ্চলের আদিবাসী সম্প্রদায়গুলিতে এই ভাষা প্রচলিত। প্যারাগুয়ে ছাড়াও গুয়ারানি আর্জেন্টিনার কোর্‌রিয়েন্তেস ও মিসিওনেস প্রদেশের দ্বিতীয় সরকারি ভাষা।
ভাষাভাষী
গুয়ারানি-ই একমাত্র আদিবাসী আমেরিকান ভাষা যার বক্তাদের প্রায় সবাই অ-আদিবাসী। দক্ষিণ আমেরিকার ভাষা অবস্থার প্রেক্ষাপটে এটি একটি অনিয়মিত ঘটনা। সাধারণত স্পেনীয় বা পর্তুগিজ ভাষাই দক্ষিণ আমেরিকার দেশগুলির মূল ও বেশি সম্মানিত ভাষা হিসেবে প্রচলিত। প্যারাগুয়ে ও গুয়ারানির ক্ষেত্রে এর উল্টোটা ঘটেছে। এখানে স্পেনীয় ও আধা-স্পেনীয়রাও গুয়ারানিতেই কথা বলেন।
কল্যাণ চৌহান
কল্যাণ চৌহান হলেন দহেগাম আসন থেকে ১২তম গুজরাত বিধানসভার আইনসভার সদস্য।
বোগিওক মার্কেট
বোগিওক অং সান মার্কেট (ဗိုလ်ချုပ်အောင်ဆန်းဈေး  ; পূর্বে স্কট মার্কেট) মিয়ানমারের মধ্য ইয়াঙ্গুনের পাবেডান পৌর এলাকায় অবস্থিত একটি প্রধান বাজার। ঔপনিবেশিক স্থাপত্য এবং অভ্যন্তরীণ মুচির স্ট্রিটেত জন্য পরিচিত বাজারটি একটি প্রধান পর্যটন গন্তব্য, যেখানে প্রাচীন জিনিসপত্র, বর্মী হস্তশিল্প এবং গহনার দোকান, শিল্প চিত্রশালা এবং পোশাকের দোকান রয়েছে। বোগিওক মার্কেটের অবস্থানটি মুদ্রা বিনিময়ের জন্য একটি জনপ্রিয় কালো বাজার। বাজারে স্থানীয় ক্রেতাদের জন্য ওষুধ, খাদ্যদ্রব্য, পোশাক এবং বিদেশী পণ্য বিক্রির জন্য বেশ কয়েকটি দোকান রয়েছে। তাছাড়া, প্রাচীন ভবনের সাথে ছবি তোলার জন্য এটি সেরা জায়গা। বাজারটি সপ্তাহে সোমবার বন্ধ থাকে।
দোকান
নিচতলা ও প্রথম তলায় পুরানো মুদ্রা, ব্যাঙ্ক-নোট, ডাকটিকিট এবং মেডেল বিক্রি করা ছোট প্রাচীন জিনিসের দোকানগুলোর সাথে সারিবদ্ধ রয়েছে। বাজারের মাঝখানে গহনা, বিখ্যাত বর্মী জেড, বর্মী রুবি এবং অন্যান্য মূল্যবান রত্নপাথর বিক্রি করে। বাকিগুলো হল শিল্প চিত্রশালা, হস্তশিল্পের দোকান, রেস্তোরাঁ ও কাপড়ের দোকান। বাজারের নতুন শাখা তথা বোগিওক অং সান মার্কেট রোড জুড়ে, ওষুধ, খাদ্যসামগ্রী, পোশাক এবং বিদেশী পণ্য বিক্রি করে এমন দোকান রয়েছে।
বাজারটি কালো বাজারের অর্থ পরিবর্তনকারীদের জন্যও পরিচিত, গহনা ব্যবসায়ীরা সাধারণত সর্বোত্তম হারে সবচেয়ে বড় নোট পরিবর্তন করতে সক্ষম হয়। সোমবার বাজার বন্ধ থাকে। পুরানো সার্কেল লাইন ট্রেন ট্র্যাক পেরিয়ে পুরানো কাঠের ফুট ব্রিজের কাছে জুয়েলারি সারির পিছনে বাজারের পিছনে "লেডি হোম" নামক ছোট্ট জর্জরিত দোকানটিতে সুস্বাদু ভাজা নুডুলস এবং ভার্মিসেলি খাবার তৈরি করা হয়। দুঃসাহসিকদের জন্য, শূকরের অঙ্গগুলি (অন্ত্র, জিহ্বা, কান, ইত্যাদি) সিদ্ধ করে ভাজা এবং তারপর জ্বলন্ত মরিচের সসে ফেলে চেষ্টা করুন।
ইতিহাস
স্কট মার্কেট মিয়ানমারে ব্রিটিশ শাসনের শেষের দিকে ১৯২৬ সালে নির্মিত হয়। যদিও এটি সাধারণভাবে বিশ্বাস করা হয় ব্রিটিশ সরকারী কর্মচারী জেমস জর্জ স্কট, যিনি মিয়ানমারে ফুটবলের প্রচলন করেছিলেন তার নামানুসারে এর নামকরণ করা হয়েছিল।, এটি আসলে তৎকালীন পৌর কমিশনার একজন স্কটিশ ঔপনিবেশিক কর্মকর্তা মিঃ গেভিন স্কটের নামে নামকরণ করা হয়েছে যিনি শহরের প্রশাসনে জড়িত থাকার ৩০ বছরের কর্মজীবনের শেষের দিকে ছিলেন। রেঙ্গুন গেজেট অনুযায়ী, মিঃ স্কট নিজে এই ধারণার ব্যাপারে খুব বেশি আগ্রহী ছিলেন না, কিন্তু রেঙ্গুন কর্পোরেশন বাজারের নাম "দ্য মিউনিসিপ্যাল জেগই" রাখার দ্বিতীয় প্রস্তাব প্রত্যাখ্যান করেছিল এবং সর্বসম্মতিক্রমে তার নামে নামকরণের জন্য ভোট দিয়েছিল।
অনেক পরে ১৯৪৮ সালে বার্মার স্বাধীনতার পরভবাজারটির নাম পরিবর্তন করে বোগিওক (জেনারেল) অং সান রাখা হয়। ১৯৯০-এর দশকে বোগিওক মার্কেট রোড জুড়ে বাজারের একটি নতুন শাখা যুক্ত করা হয়েছিল।
বাজারটির স্থাপনা ইয়াঙ্গুন শহরের ঐতিহ্যবাহী স্থানের তালিকায় তালিকাভুক্ত করা হয়েছে।
মযহারুল ইসলাম কবিতা পুরস্কার
মযহারুল ইসলাম কবিতা পুরস্কার বাংলা একাডেমি প্রদত্ত একটি পুরস্কার। প্রতিবছর এই পুরস্কার প্রদান করা হয়। বাংলাদেশের মেধাবী, খ্যাতিমান এবং প্রতিভাবান কবিদের অবদানের স্বীকৃতি প্রদান উদ্দেশ্যে এই পুরস্কার প্রদান করা হয়।
ইতিহাস
বাংলা একাডেমি ২০১০ সাল থেকে মযহারুল ইসলাম কবিতা পুরস্কার প্রদানের সিদ্ধান্ত গ্রহণ করে। লেখক, গবেষক ও কবি মযহারুল ইসলামের স্মৃতি রক্ষার উদ্দেশ্যে এই পুরস্কার চালু করা হয়। এই পুরস্কারের মূল্যমান ১,০০,০০০.০০ (এক লক্ষ) টাকা, সেই সাথে সম্মাননাপত্র ও সম্মাননা স্মারক প্রদান করা হয়।
আহমেদ আল-ঘামাদি
আহমেদ সালাহ সাঈদ আল-ঘামদি ( احمد صلاة سعيد الغامدي  ) (২ জুলাই, ১৯৭৯ - ১১সেপ্টেম্বর, ২০০১)   ১১ ই সেপ্টেম্বরের হামলার অংশ হিসাবে তিনি আমেরিকান এয়ারলাইন্সের ফ্লাইট ৭৭ এর পাঁচ ছিনতাইকারী পাঁচজনের মধ্যে একজন ছিলেন।।
তিনি ২০০১ সালের মে মাসে ট্যুরিস্ট ভিসায় যুক্তরাষ্ট্রে পৌঁছেছিলেন এবং আক্রমণগুলি কীভাবে হবে তা পরিকল্পনা করতে সহায়তা করেছিলেন। ১১ ই সেপ্টেম্বর, ২০০১ এ, তিনি ইউনাইটেড এয়ারলাইন্সের ফ্লাইট ১৭৫ এ আরোহণ করেছিলেন এবং বিমান হাইজ্যাকিংয়ে সহায়তা করেছিলেন সমন্বিত হামলার অংশ হিসেবে তার নেতৃত্বের হাইজ্যাকার এবং প্রশিক্ষিত পাইলট মারওয়ান আল শেহি বিমানটি ধরে নিয়ে এবং ওয়ার্ল্ড ট্রেড সেন্টারের সাউথ টাওয়ারে বিধ্বস্ত করেছে বলে মনে করা হয়। পারে।
ইতিহাস
গামদি সৌদি আরবের সৌদি আরবের দক্ষিণ-পশ্চিমে আল বাহাহ প্রদেশর একজন ইমাম ছিলেন।  আল বাহাহ রাজ্যের অন্যতম প্রধান পর্যটক আকর্ষণ কেন্দ্র। মক্কা এবং আভা রিসর্টগুলির মধ্যে অবস্থিত আল বাহাহ প্রদেশের রাজধানী, । গামদি একই দলের সহযোগী ছিনতাইকারী সা  সাদ আল-গামদি, হামজা আল-গামদি এবং আহমেদ আল-হাজনাভির সাথে বিমান ছিনতাই ও হামলাকে ভাগ করে নিয়েছিল । এই গোষ্ঠী  কিছুটা ধর্মীয়ভাবে পর্যবেক্ষণকারী হিসাবে চিহ্নিত হয় এবং ১৯৯৯ সালে তারা একে অপরের সাথে দেখা হয়েছিল বলে মনে করা হয়।
হামলার প্রস্তুতি চলাকালীন আল-জারাহ আল-গামদি নামে খ্যাত, একমাত্র ছিনতাইকারী তার নিজের নামে তারতম্যটি ব্যবহার করেছিল, গামদি ২০০০ সালে চেচনিয়ায় রুশদের বিরুদ্ধে লড়াই করার জন্য স্কুল ত্যাগ করেছিল এবং এর মধ্যে ৩ সেপ্টেম্বর ইউএস ভিসা পেয়েছিল।  ওই বছরের নভেম্বরে, তিনি এবং সালেম আল-হাজমি দু'জনেই পৃথক বিমান ও বিভিন্ন সময়ে বৈরুতের উদ্দেশ্যে যাত্রা করেছিলেন। গামদি সিনিয়র হিজবুল্লাহ অপারেটিভ হিসাবে একই ফ্লাইটে উড়েছিলেন, যদিও ৯/১১ কমিশন অন্য কোনও ব্যক্তির জানা ছিল এমন কোনও প্রমাণ খুঁজে পায়নি। তার পরিবার দাবি করেছে যে তাকে সর্বশেষ ডিসেম্বরে দেখা হয়েছিল।
২ মে, গামদি শিক্ষার্থী ভিসায় সহ-ছিনতাইকারী মোকেদকে নিয়ে মার্কিন যুক্তরাষ্ট্রে পৌঁছেছিল। তিনি ফ্লোরিডার পেনসাকোলা নেভাল এয়ার স্টেশনকে তার চালকের লাইসেন্সে স্থায়ী ঠিকানা হিসাবে তালিকাভুক্ত করেছিলেন।   তিনি এবং মোকিদ ভার্জিনিয়ার ফলস চার্চে হানি হানজুর এবং নওয়াফ আল-হাজমির সাথে চলে গেলেন। চারজনই পরে নিউ জার্সির প্যাটারসনের একটি অ্যাপার্টমেন্টে চলে আসেন।
তিনি ২০০১ সালের জুলাইয়ে তার বাবা-মাকে ফোন করেছিলেন, কিন্তু যুক্তরাষ্ট্রে থাকার কথা উল্লেখ করেননি।
আক্রমণ
হামজা আল-গামদি তার নিজেরটি কেনার পরে ২৯ আগস্ট বা ৩০ আগস্ট ইউনাইটেড এয়ারলাইন্সের ফ্লাইটে অনলাইনে আহমেদের টিকিট অনলাইন কিনেছিলেন। তিনি আহমেদের পক্ষে একটি মেইল বক্স ইত্যাদির ঠিকানা তালিকাভুক্ত করেছিলেন।
হামজা এবং আহমেদ আল-গামদি ম্যাসাচুসেটস এর কেমব্রিজের চার্লস হোটেলে অবস্থান করেছিলেন। ৮ ই সেপ্টেম্বর তারা হোটেলটি চেক আউট করে ব্রাইটনের সোলজারিজ ফিল্ড রোডের ডেইস হোটেলে চলে যায়, যেখানে তারা হামলার দিন অবধি ছিল।
মানসিক প্রক্রিয়া
কোন নির্দিষ্ট বিষয়ের প্রতি আকর্ষিকভাবে জ্ঞানীয় প্রক্রিয়াই মানসিক ক্রিয়া। অব্যশই, কোন  ঘটনা অনুভব করা বা বুঝতে পারা সম্পূর্ণ প্রক্রিয়ারই একটি অংশ এবং উপলব্ধির সক্ষমতা - যা একজন ব্যক্তির অনুভব করার ক্ষমতাকে বোঝায়। অন্য ভাষায়, নিজের সক্ষমতা দিয়ে যেকোন সম্ভব্য ঘটনাকে ভিন্ন ধারায় বিবেচনা করে অনুভব করাকে বুঝায়।
অলিম্পিকে ঘানা
ঘানা প্রথম অলিম্পিক গেমসে অংশগ্রহণ করে ১৯৫২ সালে, যখন ঘানা গোল্ড কোস্ট নামে ব্রিটিশ উপনিবেশ ছিল। দেশের অস্থিতিশীল পরিস্থিতির জন্য ১৯৫৬ সালে অংশগ্রহণ করেনি। ১৯৫৭ সালে স্বাধীনতার পর দুটিসহ তিনটি গেমস বাদে সকল গ্রীষ্মকালীন গেমসে অংশগ্রহণ করেছে। ১৯৭৬ সালে নিউজিল্যান্ডের অংশগ্রহণের বিরুদ্ধে আফ্রিকান বয়কটের অংশ হিসাবে এবং ১৯৮০ সালে যুক্তরাষ্ট্রের নেতৃত্বে বয়কট করেছিল। ঘানা শীতকালীন অলিম্পিক গেমসে একমাত্র ২০১০ গেমসে অংশগ্রহণ করে।
ঘানার ক্রীড়াবিদগণ সর্বমোট ৪টি পদক জিতেছে, যার তিনটি মুষ্টিযুদ্ধে এবং একটি ফুটবলে।
ঘানার জাতীয় অলিম্পিক কমিটি ১৯৫১ সালে গঠিত হয়।
সুইয়াশ শর্মা
সুইয়াশ শর্মা একজন ভারতীয় ক্রিকেটার। তিনি ইন্ডিয়ান প্রিমিয়ার লিগে কলকাতা নাইট রাইডার্স দলের হয়ে খেলেন। তিনি একজন বোলার যিনি লেগ স্পিন বোলিং করেন এবং ডানহাতি ব্যাটও করেন।
কর্মজীবন
৬ এপ্রিল ২০২৩-এ ইডেন গার্ডেনে রয়্যাল চ্যালেঞ্জার্স ব্যাঙ্গালোরের বিপরীতে একটি খেলায় তার টুয়েন্টি২০ অভিষেক হয়। এই ম্যাচের আগে তিনি কোনো প্রথম শ্রেণি, লিস্ট-এ এবং টুয়েন্টি২০ ম্যাচ খেলেননি। ২০২৩ আইপিএল মৌসুমের আগে কিছু অনুশীলন খেলায় তার পারফরম্যান্স দেখার পর, কলকাতা নাইট রাইডার্স তাকে ২০ লাখ রুপি মূল মূল্যে আইপিএল মিনি নিলামে নিয়ে আসে। কলকাতা  তাকে খেলার দ্বিতীয় ইনিংসে ইমপ্যাক্ট প্লেয়ার (বদলি) হিসেবে একাদশে নিয়ে আসে। ৪০ রানে ৩ উইকেট নেন তিনি।
ছাতনাই উচ্চ বিদ্যালয়
ছাতনাই উচ্চ বিদ্যালয় বাংলাদেশের রংপুর বিভাগের নীলফামারী জেলার ডিমলা উপজেলার অন্তর্গত পশ্চিম ছাতনাই ইউনিয়নের প্রাণকেন্দ্র ঠাকুরগঞ্জ বাজারের পাশে অবস্থিত একটি শিক্ষাপ্রতিষ্ঠান। এটি ১৯৬২ সালে প্রতিষ্ঠা লাভ করে । উক্ত এলাকার শিক্ষা বিস্তারে বিদ্যালয়টি বিশেষ ভূমিকা রেখে চলেছে। প্রতিবছর এখান থেকে অনেক শিক্ষার্থী সাফল্যের সাথে পাশ করে বের হচ্ছে। এ সকল শিক্ষার্থী দেশের স্বনামধন্য শিক্ষাপ্রতিষ্ঠানে উচ্চশিক্ষা গ্রহণ করছে।
ইতিহাস ও নামকরণ
স্থানীয় ইউনিয়নের নামেই এই শিক্ষাপ্রতিষ্ঠানটির নামকরণ করা হয় বলে জনশ্রুতি রয়েছে।